वैसे शालिनी को इस बात की तसल्ली होनी चाहिये की जिसे समीक्षक ही नहीं माना जा रहा था उसकी एक ही समीक्षा से इन तमाम महिमा मंडित कृतियों के ढहने का खतरा पैदा हो गया और हिन्दी में दंगे और भगदड़ जैसी स्थिति पैदा हो गयी। इस बदहवासी ने साहित्य के गंभीर अध्येता को आश्वस्त ही किया है कि जिन कृतियों का स्थापत्य कमज़ोर था वे मौसम की पहली बारिश में ढह गईं । यह कृतित्व चट्टानों का नहीं मिट्टी का था, कच्चा।